Charlottesville-angriper dømt til livstid i fengsel
I angrepet ble 32 år gamle Heather Heyer drept, og 19 andre såret. Nå er han dømt til livstid i fengsel, melder USA Today. Selve angrepet fant sted i Charlottesville i Virginia 12. august 2017. 22-åringen ble dømt for hatkriminalitet etter at han tilsto å ha kjørt inn i folkemengden som hadde en motdemonstrasjon mot han og andre høyreekstremister. Den selverklærte nynazisten Fields hadde tidligere på dagen deltatt på en demonstrasjon mot å fjerne et monument over en sørstatsgeneral. Selv skal han ha bedt om unnskyldning før dommen falt. En av de som uttalte seg iløpet av rettsaken var Mark Heyer, som var drepte Heather Heyers far. – Jeg ønsker å tilgi han offentlig. Det er ikke meg, det er Jesus i meg, skal han ha sagt. Moren, Susan Bro, skal ha sagt at hun ønsket han skulle få flere livstidsdommer. Som del av en avtale skal dødsdommen være valgt bort etter han sa seg skyldig i 29 av 30 tilfeller. Han må fortsatt vente på dom i en annen sak hvor han er tiltalt for selve drapet. Selve angrepet skjedde etter flere sammenstøt mellom høyreekstremistene og motdemonstranter tidligere på dagen.
James Fields Jr. kjørte i 2017 en bil inn i en gruppe demonstranter som viste sin avsky mot han og andre høyreekstremister som protesterte.